Calbraith Perry Rodgers

Calbraith Perry Rodgers (12. januar 1879 – 3. april 1912) var en amerikansk luftfartspioneer. Han gjennomførte  den første transkontinentale flyvning over hele USA fra 17. september 1911 til 5. november 1911 med dusinvis av stopper, både tilsiktet og utilsiktet. Bragden gjorde ham til en nasjonal kjendis, men han ble drept i en kollisjon et par måneder senere, på en flyoppvisning i California.


== Tidlig liv ==
Rodgers ble født den 12. januar 1879 i Pittsburgh, Pennsylvania til Calbraith Perry Rodgers og Maria Chamber Rodgers. Hans far, en kaptein, døde den 23. august 1878 før hans fødsel. Blant sine forfedre hadde Rodgers kommandør John Rodgers, som var hans farfar, Oliver Hazard Perry, hans mors oldefar, og Matteus Calbraith Perry, hans bestefars bror.  Han var fetter til John Rodgers, en marineflyver, en pioner kjent for å satt rekord for lengste non-stop flyging med sjøfly i 1922, 3 206 km i et forsøk på å fly fra San Francisco til Honolulu i 1925.
I 1885 fikk Rodgers skarlagensfeber som gjorde ham døv på det ene øret og nedsatt hørsel på det andre, noe som effektivt forhindret ham i å følge familietradisjonen  med maritim karriere. Han fikk sin utdannelse først hjemme og så på Mercersburg Academy. I 1902 ble Rodgers med sin mor og søster til  New York City. Han ble medlem av New York Yacht Club, og i tillegg båtliv kjørte han motorsykler og biler. I 1906 giftet han seg med Mabel Avis Graver. De fikk ingen barn. Rodgers bodde i Havre de Grace, Maryland.


== Luftfart ==
I juni 1911 besøkte Rodgers sin fetter John, en marineflyver som siden mars hadde studert ved Wright Company og tok deres flyskole i Dayton, Ohio. Rodgers interessert i flyvning ble vakt, han fikk en 90 minutters leksjon fra Orville Wright og kjøpte en Wright Flyer sammen med John. Den 7. august 1911 tok han sin offisielle flyeksamen på Huffman Prairie, og ble den 49.  som fikk flysertifikat fra Fédération Aéronautique Internationale. Han var en av de første sivile til å kjøpe et fly. I stedet for å fly hjem, meldte Rodgers seg på til Chicago International Aviation Meet i 1911 der han konkurrerte med tidens ledende flyvere. Han satte flere rekorder,  inkludert varighetsrekord og vant 11 285 dollar i pengepremie.


== Cross country flight ==
Den 10. oktober 1910 utlyste William Randolph Hearst en premie på 50 000 dollar til de første flyver som kunne fly fra kyst til kyst på mindre enn 30 dager. Roger overtalte J. Ogden, eieren av Armour and Comlany til å sponse hans deltakelse. Til gjengjeld skulle hans  fly, en Wriht Model EX få navn etter Armours softdrink, «Vin Fiz». Et spesialtog på tre vogner, inkludert sovevogn, spisevgn  og en vogn full av reservedeler ble satt opp for å følge Rodgers som planla å fly over jernbanesporeneRodgers forlot  fra Sheepshead Bay, New York, 17. september 1911 kl 16:30. Han kom til Chicago, måtte stoppe til 8. oktober 1911. Hans ankomst til Chicago vakte nasjonal oppmerksomhet.

For å unngå Rocky Mountains tok han  en sørlig rute, fløy  gjennom Midtvesten til Texas. Han reiste vestover etter å ha passert San Antonio 5. november, og  landet i Tournament Park i Pasadena, California kl. 16:04 foran 20 000 mennesker, men tapte prisen da han hadde brukt 19 dager men enn stipulert av Hearst. Han forlot Pasadena 12. november  men havarerte i Compton. Etter at «Vin Fiz» ble reparert, 10. desember,  nådde han  Long Beach, California, fløy langs Stillehavet, landet på en strand og taxet flyet mot mål. Omtrent 50 000 mennesker kom for å være vitne til gjennomføring av den første transkontinentale øst-vest-flyvning.Rodgers hadde utført transport den første transkontinentale amerikanske postsekken. Turen nødvendigjorde 70 landinger og han opplevde utallige havarier og feil på flyet. (Rodgers hadde betalt 70 dollar per uke til brødrene Wright 
mekaniker, Charlie Taylor som fulgte «Vin Fiz» med toget og utførte nødvendig vedlikehold eller reparasjoner.) Neste transkontinentale flyvning gikk den motsatte veien, fra vest til øst, og ble gjennomført av Robert Fowler.


== Død ==

Den  3. april 1912, mens han hadde en oppvisning over Long Beach, California fløy han inn i en flokk fugler, noe som førte til at flyet styrtet i havet. Han brakk nakken og fikk skadet brystkassen fra flyets motor og døde få minutter senere, et par hundre meter fra der «Vin Fiz» endte sin transkontinentale flyvning. Flyet som ble brukt i denne siste flygningen var Modell B som han hadde gjennomført den transkontinentale flyvning med, heller enn «Vin Fiz» som senere ble gitt til Smithsonian Institution av Calbraiths enke, Mabel Rodgers. Ifølge samtidige nedtegnelser, var det den 127.dødsulykke med fly siden flyvningen begynte, og den 22. amerikanske piloten som døde i en flyulykke. Han var også den første piloten som styrtet og ble drept som en følge av kollisjon med fugler.
Rodgers ble gravlagt på Allegheny kirkegård i hjembyen Pittsburgh.


== Referanser ==


== Eksterne lenker ==
Mer om Rodgers [1]